CELEX: C2006/048/33
Language: hu
Date: 2006-02-25 00:00:00
Title: C-452/05. sz. ügy: Az Európai Közösségek Bizottsága által a Luxemburgi Nagyhercegség ellen  2005. december 19-én  benyújtott kereset

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/17
            
         Az Európai Közösségek Bizottsága által a Luxemburgi Nagyhercegség ellen 2005. december 19-én benyújtott kereset
   (C-452/05. sz. ügy)
   (2006/C 48/33)
   Az eljárás nyelve: francia
   Az Európai Közösségek Bizottsága (képviselik: S. Pardo Quintillán és F. Simonetti, meghatalmazotti minőségben, kézbesítési cím: Luxembourg) 2005. december 19-én keresetet nyújtott be az Európai Közösségek Bíróságához a Luxemburgi Nagyhercegség ellen.
   Az Európai Közösségek Bizottsága keresetében azt kéri, hogy a Bíróság:
   
               1)
            
            
               állapítsa meg, hogy a Luxemburgi Nagyhercegség – mivel nem tudta biztosítani, hogy az összes települési szennyvíztisztító telepről származó teljes terhelés minimális csökkentési százaléka legalább a teljes foszformennyiség 75 %-a és legalább a teljes nitrogénmennyiség 75 %-a legyen – nem teljesítette a települési szennyvíz kezeléséről szóló, 1991. május 21-i 91/271/EGK tanácsi irányelv (1) 5. cikke (4) bekezdése helytelen alkalmazásából eredő kötelezettségeit;
            
         
               2)
            
            
               kötelezze a Luxemburgi Nagyhercegséget a költségek viselésére.
            
         Jogalapok és fontosabb érvek:
   Luxemburg 1999-ben jelezte, hogy ahelyett, hogy a területén lévő összes települési szennyvíztisztító telepre szigorúbb követelményeket alkalmazna, az 5. cikk (4) bekezdését kívánja igénybe venni, azaz minden luxemburgi agglomeráció tekintetében általánosan felméri a nitrogén- és a foszforcsökkentés szintjét.
   Ugyanakkor az összes luxemburgi szennyvíztisztító telepről származó teljes terhelés minimális csökkentési százalékára vonatkozó legutolsó adatok szerint az 5. cikk (4) bekezdése alkalmazásának feltételei nem teljesültek.
   A Bizottságnak ezért úgy kell tekintenie, hogy a luxemburgi hatóságok nem bizonyították, hogy a teljes nitrogén és a foszfor terhelés minimális csökkentési százaléka eléri legalább a 75 %-ot mindkét paraméter tekintetében, így az 5. cikk (4) bekezdése alkalmazási feltételei nem állnak fenn.
   
      (1)  HL L 135., 40. o.; magyar nyelvű különkiadás 15. fejezet, 2. kötet, 26. o.